בארי טען כי החקיקה והענישה אינם עונים כיום על הצורך להילחם בפשיעה החקלאית. "זה גם משפיע על עבודת המשטרה", הוסיף. "אני מקווה שמציתי השדה יתפסו, אבל גם אם יתפסו, איזה עונש צפוי להם? מי שמצית שדה, צריך לשלם פי עשרה מהנזק שלו גרם. אולי כך הפושעים יירתעו".



בעקבות המקרה, ח"כ שרן השכל (ליכוד), חברת ועדת חוץ וביטחון, כתבה בטוויטר: "כך מאפשרים לכנופיות פשע להפוך את מדינת ישראל למערב פרוע! בעוד ששר המשטרה טומן ראשו בחול, זה קורה מידי ערב, הצתות, גניבות, איומים, דרישת פרוטקשנים". היא אף צירפה קריאה לשר לביטחון פנים גלעד ארדן: "מה עוד צריך לקרות כדי שתתערב?! אנו המחוקקים יכולים להחמיר את הענישה אבל כל עוד אין אכיפה, זה לא יעזור!". היא ציינה כי לפני יותר משבוע כבר העבירה מכתב בנושא לשר ארדן וטרם קיבלה התייחסות כלשהי ממשרדו.